મેરાન્યૂઝ નેટવર્ક, સુરતઃ અમદાવાદની 8 ધોરણ પાસ ભાવેશ્રી દાવડાએ ડાંગમાં તો અનેક આદિવાસી લોકો સાથે લાખો રૂપિયાની છેતરપિંડી કરી જ છે. ત્યાં બીજી એક છેતરપિંડી સપાટી પર આવી છે. ભાવેશ્રી દાવડાએ એક સંસ્થાના નામે કેદીઓના ઉત્કર્ષ માટે પોતે કામ કરવા માગતી હોવાનો પત્ર જે તે વખતે જેલના વડાને લખ્યો હતો. જેના આધારે લાજપોર જેલના કેદીઓના ઉત્કર્ષ માટે એમઓયુ કરી એ એમઓયુના આધારે બેંકમાંથી રૂ. 9 લાખની લોન લઈ લીધી. પછી કેદીના બદલે પોતાનો ઉત્કર્ષ કરી રફુચક્કર થઈ ગયાની ફરિયાદ સીઆઇડી ક્રાઇમના સુરત એકમમાં નોંધાઈ છે.